Държавен вестник, бр. 21, 2015 г., стр. 81

БРОЙ  21	
Д Ъ Р Ж А В Е Н  В Е С Т Н И К 	
СТР.  81  
зрачност по отношение на информацията за 
физическата инфраструктура и планираните 
строежи; координация на строежи.
Основните усилия на политиката ще бъдат 
насочени към превенция, т.е. чрез ясно и устой-
чиво разписване на конкретните задължения 
и процедури в националното законодателство 
да се ограничат факторите за възникване на 
спор. Ако въпреки това страните не постигнат 
споразумение по конкретни условия, права и 
задължения, включително цена, когато това 
е приложимо, спорът следва да се отнесе до 
компетентния съд или ако страните преценят 
да отнесат спора за решаване, към някой от 
уредените в националното законодателство 
извънсъдебни методи (медиация, арбитраж).
В хода на обществените обсъждания на 
специалния закон е възможно да се създаде 
специален орган за решаване на подобни 
спорове, в случай че са налице съответните 
ресурсни възможности.
2. ЕФЕКТИВНО ИЗПОЛЗВАНЕ НА ОГРА-
НИЧЕНИТЕ РЕСУРСИ
2.1. РАДИОЧЕСТОТЕН СПЕКТЪР 
Глобалното развитие на пазара на елек-
тронни съобщения и въвеждането на нови 
технологии, задоволяващи потребностите на 
бизнеса и населението от съвременни, техно-
логичноефективни и качествени съобщителни 
и информационни услуги на достъпни цени, 
изискват осигуряването на достатъчен хармо-
низиран честотен ресурс.
Членството на Република България в Ев-
ропейския съюз налага провежданата наци-
онална политика в областта на използването 
на радиочестотния спектър да отговаря на 
приетата многогодишна програма за политика 
в областта на радиочестотния спектър, приета 
с Решение 243/2012/EC. С нея се цели чрез 
стратегическото планиране и хармонизирането 
на използването на спектъра да се гарантира 
функционирането на единен вътрешен пазар за 
електронните съобщения в Съюза, включващ 
технологичното развитие не само в сферата 
на съобщенията, но и в научноизследовател-
ската дейност, космическото пространство, 
транспорта, енергетиката и аудио-визуалните 
политики.
Налице е тенденция за експоненциален 
растеж на безжичния пренос на данни. Задо-
воляването на нарастващите нужди от радио-
честотен спектър за безжична свързаност се 
ограничава от липсата на свободен спектър и от 
високата цена, свързана с преразпределението 
на радиочестотен спектър за нови приложения. 
За задоволяването на нарастващото търсене 
и по-ефективното използване от решаващо 
значение са нововъведенията. Непрекъснато 
нараства необходимостта от използването на 
широколентови предложения и за нуждите на 
структурите за опазване на обществения ред и 
реагиране при бедствия както на национално, 
така и на европейско ниво.
Очакванията са през следващите години 
технологичният напредък да даде възможност 
на все по-голям брой потребители да споделят 
едновременни права на достъп до дадена ра-
диочестотна лента. Регулаторната среда обаче 
трябва да позволи това да се осъществи.
В хоризонт до 2018 г. следва да продължи 
изпълнението на първата програма за поли-
тика в областта на радиочестотния спектър 
в държавите от ЕС, заложена в Решение  
№ 243/2012/ЕС, за прилагането на възможно 
най-подходящата и облекчена система за да-
ване на разрешения по такъв начин, че да се 
постигне максимална гъвкавост и ефикасност 
при използването на спектъра. Системата за 
издаване на разрешения да се основава на 
обективни, прозрачни, недискриминационни 
и пропорционални критерии, като осигури за 
предприятията, осъществяващи електронни 
съобщения, възможно най-много хармони-
зиран с ЕС радиочестотен спектър, както и 
утвърждаване на вторичен пазар на права на 
ползването му. При организирането на про-
цедури за подбор за предоставяне на права 
за използване на радиочестотния спектър е 
необходимо да се съблюдават изискванията 
на ЕС за насърчаване на конкуренцията и 
инвестициите за използване на радиочестот-
ния спектър като обществено благо, при 
осигуряване едновременното съществуване 
на нови и вече съществуващи услуги и за 
ефикасното използване на мрежи, устройства 
и приложения.
Във връзка с това е необходимо да се 
ускорят националните действия, свързани с 
хармонизирано използване на радиочестотния 
спектър в рамките на Европейския съюз и 
международните организации, в които чле-
нува страната. Това включва продължаване 
на насърчаването на достъпността до нови 
потребителски продукти и технологии като 
гаранция, че потребителите приемат прехода 
към цифрови технологии и по-конкретно да 
започне предоставянето и използването на 
цифровия дивидент. Основният акцент остава 
върху хармонизирането на условията за из-
ползване на радиочестотния спектър в честот-
ните ленти 790 – 862 MHz, 1900 – 1920 MHz 
и 2010 – 2025 MHz и осигуряването на ефек-
тивното му използване в честотните ленти 
790 – 862 MHz, 880 – 915 MHz, 925 – 960 MHz, 
1710 – 1785 MHz, 1805 – 1880 MHz, 1900 – 
1980 MHz, 2010 – 2025 MHz, 2110 – 2170 MHz, 
2,5 – 2,69 GHz и 3,4 – 3,8 GHz, предвидени за 
осъществяване на обществени електронни съ-
общения, чрез наземни мрежи, позволяващи 
предоставянето на електронни съобщителни 
услуги.